﻿ Mara ta' tlieta u sittin sena minn San Pawl il-Baħar, ittieħdet l-Isptar Ġenerali t'Għawdex wara li nqalbet il-karozza li kienet riekba fiha. L-inċident seħħ għall-ħabta tal-erbgħa u kwart ta' waranofsinhar, fit-Telgħa taż-Żebbuġ Għawdex. Il-karozza kienet qed tinstaq minn raġel ta' ħamsa u sittin sena minn San Pawl il-Baħar, li fortunatament ma ġarrab l-ebda ġrieħi. Fuq il-post issejħet l-għajnuna ta' membri ta' Protezzjoni Ċivili u tim mediku. Il-kundizzjoni tal-mara għadha mhux magħrufa. L-investigazzjonijiet tal-Pulizija dwar dan il-każ għadhom għaddejjin.